钦定古今图书集成/明伦汇编/闺媛典/第102卷 > 皇清八 > 顾世赏妻吴氏〈李氏附〉
## 钦定古今图书集成/明伦汇编/闺媛典/第102卷 > 皇清八 > 顾世赏妻吴氏〈李氏附〉

按《镇江府志》：“吴氏，丹徒人，顾世赏妻，归世赏甫六载。明天启癸亥，赏病亟，频涕，视吴叹息。时吴年二十五，泣谓世赏曰：‘我必不负夫子，青天白日，实鉴此盟。世赏殁，兄世皋子绍弼嗣焉。绍弼长，为娶妇程氏。三载，绍弼又亡，吴复抚遗孙希曾。顺治乙酉，吴挈妇与孙避乱城西石坑。寻闻兵且至石坑界，夜起，投石坑水’” 死。世赏侄骅妻李氏，平居事吴如姑，每共谈“古今节烈” ，娓娓不倦。年二十五，同死难。石坑二尸纠结，至不可解。